Vodafone, al doilea jucător de pe piața locală de telefonie mobilă cu aproximativ 9 milioane de clienți și una dintre cele mai mari companii locale, are ca obiectiv pe termen lung să digitalizeze toate procesele de interacțiune cu utilizatorii, astfel încât aceștia să poată realiza într-un mediu digital tot ceea ce acum pot face doar într-un magazin sau prin intermediul unui agent din call center.